recursal/SuperWikiNEXT-32B huggingface dataset:
সাইটোপ্লাজমে অবস্থিত কতগুলো ঘনসন্নিবিষ্ট চওড়া সিস্টারনি,থলির মতো ভ্যাকুওল এবং ক্ষুদ্র ভেসিকল এর সমন্বয়ে গঠিত জটিল অঙ্গাণু হল **গলজি বস্তু** বা **গলজি বডি**। ইতালীয় স্নায়ুবিজ্ঞানী ক্যামিলো গলজি ১৮৯৮ সালে পেঁচা ও বিড়ালের মস্তিষ্কের কোষে গলজি বস্তু আবিষ্কার করেন। গলজি বস্তুকে কোষের *প্যাকেজিং কেন্দ্র* বলে। গলজি বস্তু প্রধানত প্রাণিকোষে পাওয়া যায়। তবে উদ্ভিদকোষেও কদাচিৎ দেখা যায়। ইতালীয় স্নায়ুতত্ত্ববিদ ক্যামিলো গলজি ১৮৯৮ সালে গলজি বডি আবিষ্কার করেন। তার নাম অনুসারেই গলজি বডির নামকরণ করা হয়। একে কোষের ট্রাফিক পুলিশও বলা হয়।

কোষের ট্রাফিক পুলিশ
-------------------

গলজি বডি কোষের কেন্দ্রীয় অংশ থেকে ঝিল্লিবদ্ধ বস্তু বা ভেসিকল কোষের পরিধির দিকে প্লাজমামেমব্রেন পর্যন্ত নিয়ে যায়। আবার গলজি বডি নিঃসৃত পদার্থের সংগ্রহ ও পরিবহনের ক্ষেত্রেও ভূমিকা রাখে। তাই গলজি বডিকে "কোষের ট্রাফিক পুলিশ" বলে।

বিস্তৃতি
--------

প্রোক্যারিওটিক কোষে এবং কিছু ছত্রাক,ব্রায়োফাইট ও টেরিডোফাইটের শুক্রাণু,পরিণত সীভনল এবং প্রাণীর লোহিত রক্তকণিকায় গলজি বস্তু অনুপস্থিত।উদ্ভিদকোষে সাইটোপ্লাজম ছড়ানো থাকে,কিন্তু প্রাণিকোষে এগুলো সাধারণত নিউক্লিয়াসের কাছাকাছি স্তরীভূত অবস্থায় থাকে বা নিউক্লিয়াসকে ঘিরে রাখে। কখনও বা জালিকার মতো বিন্যস্ত থাকে।

গঠন
---

কোষের শারীরবৃত্তিক কাজের ভিত্তিতে গলজি বস্তুর গঠনে ভিন্নতা দেখা যায়।
Dalton,Felix প্রভৃতি বিজ্ঞানীর মতে গলজি বস্তুতে ঝিল্লিময় চারটি উপাদান থাকে,যথা- সিস্টারনি,ভ্যাকুওল,ভেসিকল ও পালিকা বা টিউবিউল।

রাসায়নিক উপাদান
----------------

গলজি বস্তুর ঝিল্লি লিপোপ্রোটিন নির্মিত। লিপিডের মধ্যে রয়েছে প্রধানত লেসিথিন ও সেফালিন জাতীয় ফসফোলিপিড।ক্যারোটিনয়েড ,ফ্যাটি এসিড,ভিটামিন-সি প্রভৃতিও রয়েছে।গলজি বস্তু এনজাইমে পরিপূর্ণ। গুরুত্বপূর্ণ এনজাইমগুলো হচ্ছে- ADPase,Mg++,ATPase,CTPase,TTPase,সামান্য পরিমাণে গ্লুকোজ-৬-ফসফেট

কাজ
---

1. লাইসোজোম তৈরি করা।
2. অ-প্রোটিন জাতীয় পদার্থের সংশ্লেষণ করা।
3. কিছু এনজাইম ও প্রাণরস নির্গমন করা।
4. কোষ বিভাজন কালে কোষপ্লেট তৈরি করা।
5. প্রোটিন, হেমিসেলুলোজ, মাইক্রোফ্রাইব্রিল তৈরি করা।
6. কোষস্থ পানি বের করা।
7. এন্ডোপ্লাজমিক রেটিকুলাম এ প্রস্তুতকৃত দ্রব্যাদি ঝিল্লিবদ্ধ করা।
8. বিভিন্ন পলিস্যাকারাইড সংশ্লেষণ ও পরিবহনে অংশ গ্রহণ করা।
9. মাইটোকন্ড্রিয়াকে ATP উৎপাদনে উদ্বুদ্ধ করে।
10. শুক্রাণুর অ্যাক্রোজোম তৈরিতে সহায়তা করা।

পদ্ধতিঃ প্রথমে মসৃণ এন্ডোপ্লাজমিক রেটিকুলামে উৎপন্ন ট্রানজিশন ভেসিকল দ্বারা আবৃত রাইবোসোম/প্রোটিন গলগি বডির সিজ সিস্টার্নায় প্রবেশ করে সেখানে উন্মুক্ত হয়। পরবর্তীতে,সেখানে ঝিল্লিবদ্ধ হয়ে(প্রোটিন/রাইবোজোম)ট্রান্স সিস্টার্নার ভেতর দিয়ে সিক্রেটরি ভেসিকলের মাধ্যমে গলজি বডি থেকে বের হয় এবং নির্ধারিত স্থানে পৌঁছে।

TGN=(Trans-Golgi Network):অনিয়মিত(ভিন্ন ধরনের) আকৃতির সিস্টার্না এবং ভেসিকলসমূহ।

তথ্যসূত্র
---------

1. ↑  গাজী আজমল,সফিউর রহমান। *উচ্চমাধ্যমিক জীববিজ্ঞান (প্রথম পত্র)*। গাজী পাবলিশার্স। পৃষ্ঠা ১২।
সোমনাথপুরার একটি হৈসল মন্দির
**হৈসল স্থাপত্য** হল হিন্দু মন্দির স্থাপত্যের নির্মাণশৈলী, যা হৈসল সাম্রাজ্যের শাসনের অধীনে ১১তম ও ১৪তম শতাব্দীর মধ্যে বিকশিত হয়েছিল, যে অঞ্চলটি আজ ভারতীয় রাজ্য কর্ণাটক নামে পরিচিত। হৈসল প্রভাব ১১তম শতাব্দীতে তার শীর্ষে ছিল, যখন এটি দক্ষিণ দাক্ষিণাত্যের মালভূমি অঞ্চলে আধিপত্য বিস্তার করেছিল। এই যুগে নির্মিত বড় ও ছোট মন্দিরগুলি হোয়সালা স্থাপত্য শৈলীর উদাহরণ হিসাবে রয়ে গেছে, যার মধ্যে রয়েছে বেলুরুরের চেন্নকেশব মন্দির, হৈলেবিডুর হৈসলেশ্বর মন্দির ও সোমনাথপুরার কেশব মন্দির। হৈসল কারুশিল্পের অন্যান্য উদাহরণ হল বেলাবাডি, অমৃতপুরা, হোসহোলালু, মোসৈল, আরাসিকেরে, বাসরলু, কিক্কেরি এবং নুগ্‌গেহল্লির মন্দির। হৈসল স্থাপত্য শৈলীর অধ্যয়ন একটি নগণ্য ইন্দো-আর্য প্রভাব প্রকাশ করে, যেখানে দক্ষিণ ভারতীয় শৈলীর প্রভাব আরও বেশি স্বতন্ত্র।

১২তম শতাব্দীর মাঝামাঝি সময়ে, হৈসল স্বাধীনতার আগে নির্মিত মন্দিরগুলি উল্লেখযোগ্য পশ্চিম চালুক্য প্রভাব প্রতিফলিত করে, যখন পরবর্তী সময়ের মন্দিরগুলি পশ্চিম চালুক্য স্থাপত্যের উল্লেখযোগ্য কিছু বৈশিষ্ট্য বজায় রাখে তবে তাতে অতিরিক্ত উদ্ভাবনী সজ্জা ও অলঙ্করণ রয়েছে, যা হৈসল কারিগরদের জন্য অনন্য বৈশিষ্ট্য। বর্তমান কর্ণাটক রাজ্যে প্রায় তিন শতাধিক মন্দির টিকে আছে বলে জানা যায় এবং আরও অনেকগুলি শিলালিপিতে উল্লেখ করা হয়েছে, যদিও মাত্র সত্তরটি নথিভুক্ত করা হয়েছে। সবচেয়ে বেশি স্থাপত্যের উপস্থিতি হৈসল রাজাদের আদি নিবাস মালনাদ (পার্বত্য) জেলায় পরিলক্ষিত হয়।

তথ্যসূত্র
---------

1. ↑  Hardy (1995), pp. 243–245
2. ↑  Foekema (1996), p. 47, p. 59, p. 87
3. ↑  Hardy (1995), p. 320, p. 321, p. 324, p. 325, p. 329, p. 332, p. 334, p. 339, p. 340, p. 346
4. ↑  Foekema (1996), p. 53, p. 37, p. 71, p. 81, p. 41, p. 43, p. 83
5. ↑  Percy Brown in Kamath (2001), p. 134
6. ↑  Hardy (1995), p. 244
**স্পোর্টিং বেঙ্গল ইউনাইটেড ফুটবল ক্লাব** (ইংরেজি: Sporting Bengal United Football Club; এছাড়াও **স্পোর্টিং বেঙ্গল ইউনাইটেড এফসি**, অথবা শুধুমাত্র **স্পোর্টিং বেঙ্গল ইউনাইটেড** নামে পরিচিত) হচ্ছে লন্ডন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের নবম স্তরের ফুটবল লিগ ইসেক্স জ্যেষ্ঠ ফুটবল লিগে খেলে। এই ক্লাবটি ১৯৯৬ সালে প্রতিষ্ঠিত হয়েছে। এই ক্লাবটি মূলত যুক্তরাজ্যের প্রবাসী বাংলাদেশী পৃষ্ঠপোষকতায় পরিচালিত হয়। এই দলটি গড়ে তোলার মূল উদ্দেশ্য ছিল স্থানীয় বাংলাদেশীদের যুক্তরাজ্যের মূলধারার ফুটবলের সাথে সম্পৃক্ত করা। স্পোর্টিং বেঙ্গল ইউনাইটেড তাদের সকল হোম ম্যাচ লন্ডনের মেইল এন্ড স্টেডিয়ামে খেলে থাকে; যার ধারণক্ষমতা হচ্ছে ২,০০০। স্পোর্টিং বেঙ্গল ইউনাইটেডের পাশাপাশি বিউমন্ট অ্যাথলেটিকও এই স্টেডিয়াটি ব্যবহার করে থাকে। বর্তমানে এই ক্লাবের ম্যানেজারের দায়িত্ব পালন করছেন স্টিভেন ক্লার্ক এবং সভাপতির দায়িত্ব পালন করছেন আরোজ মিয়া। স্কটিশ রক্ষণভাগের খেলোয়াড় লিয়াম কুপার এই ক্লাবের অধিনায়কের দায়িত্ব পালন করছেন।

ইতিহাস
------

১৯৯৯–২০০০ মৌসুম থেকে ২০০৩ সালের পূর্ব পর্যন্ত এই ক্লাবটি লন্ডন ইন্টারমিডিয়েট লিগে অংশগ্রহণ করতো। ২০০৩ সালে স্পোর্টিং বেঙ্গল ফুটবল অ্যাসোসিয়েশন কর্তৃক এই ক্লাবটি জ্যেষ্ঠ ক্লাবের মর্যাদা লাভ করে। তখন থেকে কেন্টের প্রিমিয়ার বিভাগ লিগে অংশগ্রহণের মাধ্যমে এর যাত্রা শুরু হয়। ২০০৫ সালের ২০শে আগস্ট তারিখে ওয়ার ক্লাবের সাথে এফএ কাপের প্রাথমিক পর্বে অংশগ্রহণের মাধ্যমে স্পোর্টিং বেঙ্গল ইতিহাস সৃষ্টি করে। যদিও উক্ত ম্যাচটিতে তারা ০–৪ গোলের ব্যবধানে পরাজিত হয়েছিল।

ঘটনাপঞ্জী
---------

* ১৯৯৬–১৯৯৭: পরপর দুই বছর এশিয়ান লিগ কাপ চ্যাম্পিয়ন
* ১৯৯৭: লিগ বাংলা শুরু
* ১৯৯৮: হ্যাকনি মার্শেসের নাইকি বিজ্ঞাপনে অংশগ্রহণ
* ১৯৯৮: বাংলাদেশ সফর এবং অনূর্ধ্ব-১৬ ও অনূর্ধ্ব-১৯ দলের বিরুদ্ধে ম্যাচে অংশগ্রহণ
* ১৯৯৯: লন্ডন ইন্টারমেডিয়েট লিগে অংশগ্রহণ
* ২০০০: ঢাকা মোহামেডান ক্লাবের যুক্তরাজ্য সফর; যেখানে স্পোর্টিং বেঙ্গল ইউনাইটেড ৩–২ গোলে পরাজিত হয়
* ২০০১: ঢাকা আবাহনী লিমিটেড দলের যুক্তরাজ্য সফর; যেখানে স্পোর্টিং বেঙ্গল ইউনাইটেড জয়লাভ ২–১ গোলে জয়লাভ হয়
* ২০০১: স্পোর্টিং বেঙ্গল যুক্তরাজ্য আন্তঃশহর বিশ্বকাপ ফুটবলে বাংলাদেশের প্রতিনিধিত্ব করে এবং চ্যাম্পিয়ন হয়
* ২০০২: ইউকে এশিয়ান ফুটবল চ্যাম্পিয়ন
* ২০০২/২০০৩: বাংলাদেশ সফর; বাংলাদেশ জাতীয় ফুটবল দলের কাছে ২–১ গোলে পরাজিত হয়
* ২০০৩: ইউকে এশিয়ান ফুটবল চ্যাম্পিয়ন
* ২০০৩: লন্ডন ফুটবল অ্যাসোসিয়েশন কর্তৃক জ্যেষ্ঠ ক্লাবের মর্যাদা গ্রহণ
* ২০০৩: কেন্ট অর্ধ-পেশাদার লিগের লিগের জন্য নির্বাচিত
* ২০০৪: এফএ ভেস কাপে খেলার যোগ্যতা অর্জন
* ২০০৪: এফএ কাপে খেলার যোগ্যতা অর্জন

সাফল্য
------

এফএ কাপের প্রাথমিক পর্বে খেলার ক্ষেত্রে ১২৫ বছরের ইতিহাসে এই ক্লাবটি এশীয়দের নিয়ে গঠিত প্রথম ক্লাব দুটির একটি। পরপর ৫ বছর ব্যর্থতার পর ২০০৯ সালের সেপ্টেম্বর মাসে এই ক্লাবটি ইউকে এশিয়ান চ্যাম্পিয়নশিপের খেলায় গ্লাসগোতে উলভারহ্যাম্পটন পাঞ্জাব ইউনাইটেডকে হারিয়ে চ্যাম্পিয়ন হয়।

তথ্যসূত্র
---------

1. ↑
2. 1 2
3. ↑  "সংরক্ষণাগারভুক্ত অনুলিপি"। ২৬ জুন ২০১০ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০০৯।

বহিঃসংযোগ
---------

* যুক্তরাজ্যের বাংলাদেশ ফুটবল অ্যাসোসিয়েশন
পশ্চিমঘাটের আবে জলপ্রপাত
**কাবেরী নদী** (ইংরেজি: *Cauvery*; কন্নড়: ಕಾವೇರಿ ನದಿ; তামিল: காவிரி ஆறு) ভারতের অন্যতম প্রধান নদী। হিন্দু বিশ্বাস অনুযায়ী এই নদী পবিত্র। কর্ণাটক রাজ্যের **কোড়গু জেলায়** অবস্থিত পশ্চিমঘাটের **তালকাবেরী** নামক স্থানে এই নদীর উৎপত্তি। অতঃপর দক্ষিণ ও পূর্বে কর্ণাটক ও তামিলনাড়ু রাজ্যদ্বয়ের মধ্য দিয়ে প্রবাহিত হয়ে দাক্ষিণাত্য মালভূমির দক্ষিণ-পশ্চিম নিম্নভূমি হয়ে দুটি প্রধান শাখায় বিভক্ত হয়ে এই নদী বঙ্গোপসাগরে পতিত হয়েছে।

কাবেরী নদী অববাহিকার আয়তন ২৭,৭০০ বর্গমাইল। এর উপনদীগুলির মধ্যে উল্লেখযোগ্য শিমসা নদী, হেমবতী নদী, অর্কবতী নদী, হোন্নুহোল নদী, লক্ষণতীর্থ নদী, কাম্বিনী নদী, ভবাণী নদী, লোকপাবনী নদী, নয়াল নদী ও অমরাবতী নদী। কাবেরী নদীর সামগ্রিক দৈর্ঘ্য ৪৭৫ মাইল বা ৭৬৫ কিলোমিটার। মহীশূর শহরের পূর্বে এই নদী **শিবসমুদ্রম** দ্বীপ সৃষ্টি করেছে, যার অন্যদিকেই রয়েছে ৩২০ ফুট দীর্ঘ নয়নাভিরাম শিবসমুদ্রম জলপ্রপাত। এই নদী নিবিড় সেচপ্রকল্প এবং জলবিদ্যুৎ উৎপাদনের উল্লেখযোগ্য উৎস।

কয়েক শতাব্দী ধরে কাবেরী নদী সেচসেবিত কৃষিব্যবস্থাকে পুষ্ট করে এসেছে। এই নদী দক্ষিণ ভারতের প্রাচীন রাজ্যগুলি ও আধুনিক নগরগুলির প্রাণস্বরূপ।

উপনদী:-
ডানতীর:-ভাবাণী,সুবর্ণবতী,কাবেরী
বামতীর:-হেমবতী,সিমসা

তথ্যসূত্র
---------

1. ↑  "World Waterfall Database"। ২০০৬-১১-১৪ তারিখে মূল থেকে আর্কাইভ করা। সংগ্রহের তারিখ ২০০৬-১১-০৯।
2. ↑  "Shivasamudram Falls"। www.cauvery.com। সংগ্রহের তারিখ ২০০৬-১১-১১।

বহিঃসংযোগ
---------

* Cauvery Presentation on the Cavery River
* Talakaveri Coorg

টেমপ্লেট:Kaveri River

| * দে
* স
দক্ষিণ এশিয়ার জলভাগ |
| --- |
| আন্তর্দেশীয় | 
 সিন্ধু **·**  গঙ্গা **·**  যমুনা **·**  চন্দ্রভাগা **·**  বিতস্তা **·**  ব্রহ্মপুত্র **·**  গোদাবরী **·**  নর্মদা **·**  তাপ্তি **·**  ইরাবতী **·**  বিপাশা **·**  শতদ্রু **·**  দুধকোশী **·**  পদ্মা **·**  সরস্বতী **·**  কৃষ্ণা **·**  কাবেরী **·**  মেঘনা **·**  মহানদী **·**  শোণ **·**  ঘাঘরা **·**  বেতোয়া **·**  চম্বল **·**  কোশী **·**  সপ্তকোশী **·**  তামুর **·**  মো ছু **·**  সঙ্কোশ **·**  দ্রাংমে ছু **·**  গঙ্গা অববাহিকা **·**  গাঙ্গেয় বদ্বীপ **·**  সিন্ধু বদ্বীপ **·**  ডাল হ্রদ **·**  পুকদে হ্রদ **·**  রূপকুন্ড **·**  চিল্কা হ্রদ **·**  পোয়াই হ্রদ **·**  বোরিথ হ্রদ **·**  সাইফুল মুলুক **·**  গোসাইকুন্ড **·**  নিজাম সাগর **·**  লালপাহাড় হ্রদ **·**  মালাম নদী **·**  কেরালা ব্যাকওয়াটার্স **·**  দামোদর  |
| উপকূলবর্তী | 
 ভারত মহাসাগর **·**  আরব সাগর **·**  লাক্ষাদ্বীপ সাগর **·**  বঙ্গোপসাগর **·**  কচ্ছ উপসাগর **·**  খাম্বাট উপসাগর **·**  পক প্রণালী **·**  মান্নার উপসাগর  |
| বিষয়শ্রেণী | 
 ভারতের হ্রদ **·**  নেপালের হ্রদ **·**  পাকিস্তানের হ্রদ **·**  বাংলাদেশের নদী **·**  ভূটানের নদী **·**  ভারতের নদী **·**  নেপালের নদী **·**  পাকিস্তানের নদী  |
**হাসানুজ্জামান কল্লোল** (জন্ম:১৯৬৫ খ্রি.) বাংলাদেশ সিভিল সার্ভিসের একজন কর্মকর্তা যিনি বর্তমানে বাংলাদেশ সরকারি কর্ম কমিশনের সচিব হিসেবে দায়িত্ব পালন করছেন। ইতিপূর্বে তিনি মহিলা ও শিশু বিষয়ক মন্ত্রণালয়ের সচিব ছিলেন।

প্রাথমিক জীবন
-------------

কল্লোল ১৯৬৫ খ্রিষ্টাব্দে ঝিনাইদহ জেলায় জন্মগ্রহণ করেন। তার পিতা আফম নুরুজ্জামান এবং মাতা রওশন আরা বেগম। তিনি বাংলাদেশ কৃষি বিশ্ববিদ্যালয় থেকে ১৯৮৬ খ্রিষ্টাব্দে বিএসসি কৃষি (সম্মান) ডিগ্রি লাভ করেন। পরবর্তীকালে তিনি আন্তর্জাতিক অর্থনৈতিক সম্পর্ক বিষয়ে মাস্টার্স সম্পন্ন করেন। তিনি দেশে ও বিদেশে বিভিন্ন প্রশিক্ষণ গ্রহণ করেছেন।

কর্মজীবন
--------

হাসানুজ্জামান কল্লোল বিসিএস (প্রশাসন) ক্যাডারের ১১তম ব্যাচের একজন কর্মকর্তা হিসেবে ১৯৯৩ খ্রিষ্টাব্দে সহকারী কমিশনার পদে যোগ দেন। তিনি প্রশাসনের বিভিন্ন স্তরে দায়িত্ব পালন করেছেন। তিনি সিনিয়র সহকারী কমিশনার, বিচারিক ম্যাজিস্ট্রেট ও নেজারত ডেপুটি কালেক্টর, উপজেলা নির্বাহী অফিসার, বাংলাদেশ লোক-প্রশাসন প্রশিক্ষণ কেন্দ্রের উপ-পরিচালক ও রেক্টরের একান্ত সচিব এবং জাতীয় সংসদের প্রাক্তন সংসদ উপ-নেতা সৈয়দা সাজেদা চৌধুরীর একান্ত সচিব হিসেবে কর্মরত ছিলেন। তিনি রাজবাড়ী ও কুমিল্লা জেলার জেলা প্রশাসক ও জেলা ম্যাজিস্ট্রেট, গৃহায়ণ ও গণপূর্ত মন্ত্রণালয়ের যুগ্মসচিব এবং কৃষি মন্ত্রণালয়ের যুগ্ম-সচিব ও অতিরিক্ত সচিব হিসেবে দায়িত্ব পালন করেছেন। ২০২২ খ্রিষ্টাব্দে তিনি সচিব পদে পদোন্নতি লাভ করেন। তিনি মহিলা ও শিশু বিষয়ক মন্ত্রণালয়ে সচিব হিসেবে দায়িত্ব পালন করেছেন। ৭ জুন তিনি সাংবিধানিক প্রতিষ্ঠান সরকারি কর্ম কমিশন সচিবালয়ের সচিব হিসেবে দায়িত্ব গ্রহণ করেন।

তথ্যসূত্র
---------

1. ↑  "মহিলা ও শিশু বিষয়ক মন্ত্রণালয়ে সচিব মো. হাসানুজ্জামানের যোগদান"। *ঢাকা পোস্ট*। ১৪ জুন ২০২২। সংগ্রহের তারিখ ২৪ ডিসেম্বর ২০২২।
2. 1 2  "হাসানুজ্জামান কল্লোলের জীবনবৃত্তান্ত"। *মহিলা ও শিশু বিষয়ক মন্ত্রণালয়*। ১৩ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২২।
3. ↑  "মহিলা ও শিশু বিষয়ক মন্ত্রণালয়ে নতুন সচিব"। *সময় নিউজ*। ১৪ জুন ২০২২। সংগ্রহের তারিখ ২৪ ডিসেম্বর ২০২২।
4. ↑  "মহিলা ও শিশুবিষয়ক মন্ত্রণালয়ে যোগ দিলেন নতুন সচিব"। *জাগোনিউজ২৪.কম*। ১৪ জুন ২০২২। সংগ্রহের তারিখ ২৪ ডিসেম্বর ২০২২।
5. ↑  প্রতিবেদক, জ্যেষ্ঠ। "দুই মন্ত্রণালয় ও পিএসসিতে নতুন সচিব"। *bdnews24*। সংগ্রহের তারিখ ২০২৩-০৬-১৬।
অন্যান্য তরলের তুলনায় হেপ্টিনের বাষ্পচাপ।
**হেপ্টিন** একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। হেপ্টিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।

CH3-CH2-CH2-CH2-CH= CH2 + Cl2 = CH3-CH2-CH2-CH2-CHCl-CH2Cl
এটি একটি মুক্ত শিকল অ্যালকিন।

সংকেত
-----

* হেপ্টিনের রাসায়নিক সংকেতঃ C7H14
* হেপ্টিনের রাসায়নিক সংকেতঃ CH3 -CH2 -CH2 -CH2 -CH2 -CH=CH2

উৎস
---

### প্রকৃতিতে প্রাপ্ত

হেপ্টিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে হেপ্টিন পাওয়া যায়। করে। 
উচ্চ তাপমাত্রা ও চাপে হেপ্টেনকে ভাঙলে হেপ্টিন পাওয়া যায়। সেই সাথে কিছু এলকেনও উৎপন্ন হয়। 
হেপ্টেন---> হেপ্টিন + অ্যালকেন

### পরীক্ষাগারে প্রস্তুতি

পরীক্ষাগারে অধিক পরিমাণ গাঢ় সালফিউরিক এসিডের সাথে হেপ্টানলকে উত্তপ্ত করলে হেপ্টিন উৎপন্ন হয়। 
CH3-CH2-CH2-CH2-CH-OH + H2SO4 = CH3-CH2-CH2-CH2-CH=CH2 + (H2O + H2SO4)

### শিল্পোৎপাদন পদ্ধতি

শিল্প কারখানায় হেপ্টিন উৎপাদনে বেশ কয়েকটি পদ্ধতি অনুসরণ করা হয়।

#### অ্যালকোহল থেকে

হেপ্টানলকে উচ্চ তাপমাত্রায় অ্যালুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে হেপ্টিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে। 

#### হেপ্টাইন থেকে

লেড এবং বেরিয়াম সালফেট এর উপস্থিতিতে হেপ্টাইনের সাথে হাইড্রোজেন যুক্ত হয়ে হেপ্টিন উৎপন্ন করে।

বৈশিষ্ট্য
---------

স্বাভাবিক তাপমাত্রায় তরল। হেপ্টিন হেপ্টেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। হেপ্টিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে হেপ্টেন তৈরী করে।

আরো পড়ুন
---------

* ইথিন
* প্রোপিন
* বিউটিন
* পেন্টিন
* হেক্সিন
* অক্টিন
* ননিন
* হেপ্টাইন
* হেপ্টান্যাল

ব্যবহার
-------

তথ্যসূত্র
---------

1. ↑  উচ্চ মাধ্যমিক রসায়ন, দ্বিতীয় পত্র, হাজারী এবং নাগ।
2. ↑  উচ্চ মাধ্যমিক রসায়ন, দ্বিতীয় পত্র, ড. মোঃ রবিউল ইসলাম, ড. গাজী মোঃ আহসানুল কবীর, ড. মোঃ মনিমুল হক।

| * দে
* স
অ্যালকিনসমূহ |
| --- |
| 
* ইথিন ( C2H4 )
* প্রোপিন ( C3H6 )
* বিউটিন ( C4H8 )
* পেন্টিন ( C5H10 )
* হেক্সিন ( C6H12 )
* হেপ্টিন ( C7H14 )
* অক্টিন ( C8H16 )
* ননিন ( C9H18 )
* ডেকিন ( C10H20 )

 |
**হুয়াশি মসজিদ** (চীনা: *华寺清真寺*; পিনয়িন: *Huá Sì Qīng Zhēn Sì*; আক্ষরিক অর্থ: "*বহু রঙের মসজিদ*") চীনের একটি মসজিদ যা ১৪৬৫ থেকে ১৪৮৭ খ্রিস্টাব্দে মিং রাজবংশের ঝেংহুয়া সম্রাটের রাজত্বকালে নির্মিত হয়েছিল। বৌদ্ধ মন্দির এবং সাম্রাজ্যীয় প্রাসাদগুলি মসজিদ নির্মাণের উপর ভিত্তি করে স্থাপত্য ছিল। এটি গানসু প্রদেশের লিনচিয়া শহরের বাফাং অঞ্চলের পশ্চিম ফিনিক্স কাঠের শহরে বসবাসকারী মুসলমানদের দ্বারা নির্মিত হয়েছিল।

ইতিহাস
------

হুয়াশি মসজিদটি ১৪৬৫ থেকে ১৪৮৭ খ্রিস্টাব্দে মিং রাজবংশের ঝেংহুয়া সম্রাটের রাজত্বকালে নির্মিত হয়েছিল। এটি গানসু প্রদেশের লিনচিয়া শহরের বাফাং অঞ্চলের পশ্চিম ফিনিক্স কাঠের শহরে অবস্থিত। মসজিদটি বৌদ্ধ মন্দির এবং সাম্রাজ্যীয় প্রাসাদগুলির স্থাপত্যের উপর ভিত্তি করে নির্মিত হয়েছিল। ১৯২৭ থেকে ১৯৩০ সাল পর্যন্ত গানসুতে মুসলিম সংঘর্ষে মা জোংয়িংয়ের ১৯২৮ সালের বিদ্রোহ একটি আগুনের দিকে পরিচালিত করেছিল যা মসজিদটি ধ্বংস করেছিল। মসজিদটি ১৯৪১ সালে পুনর্নির্মাণ করা হয় এবং এটি এখনও গানসু প্রদেশের একটি গুরুত্বপূর্ণ মুসলিম সাংস্কৃতিক কেন্দ্র।

স্থাপত্য
--------

হুয়াশি মসজিদটি একটি বড় মসজিদ যা ৫ মিউ এলাকায় ২,০০০ জন লোক ধরে রাখতে সক্ষম। মসজিদটি একটি প্রধান ভবন, একটি মিনার এবং একটি প্রার্থনা কক্ষে বিভক্ত। প্রধান ভবনটি একটি আয়তাকার কাঠামো যা একটি ছাদ দ্বারা আবৃত। মিনারটি একটি উঁচু কাঠামো যা মসজিদের প্রধান প্রবেশদ্বারে অবস্থিত। প্রার্থনা কক্ষটি একটি বড় হল যা মুসল্লিদের নামাজের জন্য ব্যবহৃত হয়।

মসজিদের স্থাপত্য বৌদ্ধ মন্দির এবং সাম্রাজ্যীয় প্রাসাদগুলির স্থাপত্যের উপর ভিত্তি করে। প্রধান ভবনটি একটি আয়তাকার কাঠামো যা একটি ছাদ দ্বারা আবৃত। ছাদটি একটি চীনা শৈলীর ছাদ যা বিভিন্ন রঙের টাইল দিয়ে আবৃত। মিনারটি একটি উঁচু কাঠামো যা মসজিদের প্রধান প্রবেশদ্বারে অবস্থিত। মিনারটি একটি চীনা শৈলীর মিনার যা একটি উঁচু পিরামিড ছাদ দ্বারা আবৃত। প্রার্থনা কক্ষটি একটি বড় হল যা মুসল্লিদের নামাজের জন্য ব্যবহৃত হয়। হলটি একটি চীনা শৈলীর হল যা একটি বড় ছাদ দ্বারা আবৃত।

গুরুত্ব
-------

হুয়াশি মসজিদটি গানসু প্রদেশের একটি গুরুত্বপূর্ণ মুসলিম সাংস্কৃতিক কেন্দ্র। এটি একটি ঐতিহাসিক মসজিদ যা চীনের মুসলিমদের ধর্মীয় এবং সাংস্কৃতিক ঐতিহ্যের একটি গুরুত্বপূর্ণ অংশ। মসজিদটি প্রতি বছর হাজার হাজার দর্শক এবং পর্যটকদের আকর্ষণ করে।

সংরক্ষণ
-------

হুয়াশি মসজিদটি একটি গুরুত্বপূর্ণ ঐতিহাসিক ও সাংস্কৃতিক সম্পদ। এটি চীনা সরকার দ্বারা একটি সংরক্ষিত স্থান হিসাবে চিহ্নিত করা হয়েছে। মসজিদটি একটি প্রত্নতাত্ত্বিক স্থল।
**৭১নং ওয়ার্ড** হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৭ এর অন্তর্গত। এটি পূর্বে মাণ্ডা ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৭১ ঢাকা মহানগরের মুগদা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর হলেন খাইরুজ্জামান খাইরুল ।

বিবরণ
-----

ওয়ার্ড নং ৭১ ঢাকা মহানগরের গ্রীন মডেল টাউন থেকে কাজি বাড়ি, কাজি বাড়ির পশ্চিম পাশ থেকে দানবের গলির পূর্ব পাশ, দানবের গলির পশ্চিম থেকে হিরু মিয়া রোডের পূর্ব পাশ, হিরু মিয়া রোডের পশ্চিম পাশ থেকে লাল মিয়া রোডের পূর্ব পাশ ও লাল মিয়া রোডের পশ্চিম পাশ থেকে মান্ডা খাল পাড়া এলাকা নিয়ে গঠিত।

ইতিহাস
------

২০১৭ সালের পূর্বে এটি মাণ্ডা ইউনিয়নের ৫-৯ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৭১ নং ওয়ার্ড হিসেবে আত্মপ্রকাশ করে।

কাউন্সিলর
---------

| নির্বাচন | কাউন্সিলর | রাজনৈতিক দল | সূত্র |
| --- | --- | --- | --- |
|  | ২০২০ | খাইরুজ্জামান |  |  |

তথ্যসূত্র
---------

1. ↑  "ঢাকার দুই সিটিতে নতুন ৩৬ ওয়ার্ড"। *বিডিনিউজ*। সংগ্রহের তারিখ ২০২০-০৯-০৩।
2. ↑  "বাংলাদেশ গেজেট (মেয়র ও কাউন্সিলর পদে নির্বাচিত ঘোষিত প্রার্থীগণের তালিকা)" (পিডিএফ)। *বাংলাদেশ নির্বাচন কমিশন*। বাংলাদেশ ফরম ও প্রকাশনা অফিস। সংগ্রহের তারিখ ২৩ আগস্ট ২০২০।

| * দে
* স
ঢাকা উত্তর ও দক্ষিণ সিটি কর্পোরেশনের ওয়ার্ডসমূহ |
| --- |
| 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন

 |
| **ঢাকা উত্তর** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪

 |
| **ঢাকা দক্ষিণ** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪
* ৫৫
* ৫৬
* ৫৭
* ৫৮
* ৫৯
* ৬০
* ৬১
* ৬২
* ৬৩
* ৬৪
* ৬৫
* ৬৬
* ৬৭
* ৬৮
* ৬৯
* ৭০
* ৭১
* ৭২
* ৭৩
* ৭৪
* ৭৫

 |
**৭৪নং ওয়ার্ড** হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৬ এর অন্তর্গত। এটি পূর্বে দক্ষিণগাও ইউনিয়নের অংশ ছিল, ২০১৭ সালে ঢাকা দক্ষিণ সিটি কর্পোরশনের অন্তর্ভুক্ত করা হয়। ওয়ার্ড নং ৭৪ ঢাকা মহানগরের সবুজবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর হলেন আজিজুল হক।

বিবরণ
-----

ওয়ার্ড নং ৭৪ ঢাকা মহানগরের নন্দীপাড়া ১ নম্বর ওয়ার্ড অংশ (পশ্চিম নন্দীপাড়া, রসুলবাগ, উত্তর নন্দীপাড়া), নন্দীপাড়া ২ নম্বর ওয়ার্ড অংশ (মধ্য নন্দীপাড়া, নন্দীপাড়া স্কুল রোড, ইমামবাগ) ও নন্দীপাড়া ৩ নম্বর ওয়ার্ড অংশ (নন্দীপাড়া, পূর্ব নন্দীপাড়া, নেওয়াজবাগ, ব্যাংক কলোনি) এলাকা নিয়ে গঠিত।

ইতিহাস
------

২০১৭ সালের পূর্বে এটি দক্ষিণগাঁও ইউনিয়নের ১-৩ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৭৪ নং ওয়ার্ড হিসেবে আত্মপ্রকাশ করে।

কাউন্সিলর
---------

| নির্বাচন | কাউন্সিলর | রাজনৈতিক দল | সূত্র |
| --- | --- | --- | --- |
|  | ২০২০ | আজিজুল হক |  |  |

তথ্যসূত্র
---------

1. ↑  "ঢাকার দুই সিটিতে নতুন ৩৬ ওয়ার্ড"। *বিডিনিউজ*। ২০২০-১২-০৫ তারিখে মূল থেকে আর্কাইভ করা। সংগ্রহের তারিখ ২০২০-০৯-০৩।
2. ↑  "বাংলাদেশ গেজেট (মেয়র ও কাউন্সিলর পদে নির্বাচিত ঘোষিত প্রার্থীগণের তালিকা)" (পিডিএফ)। *বাংলাদেশ নির্বাচন কমিশন*। বাংলাদেশ ফরম ও প্রকাশনা অফিস। সংগ্রহের তারিখ ২৩ আগস্ট ২০২০।

| * দে
* স
ঢাকা উত্তর ও দক্ষিণ সিটি কর্পোরেশনের ওয়ার্ডসমূহ |
| --- |
| 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন

 |
| **ঢাকা উত্তর** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪

 |
| **ঢাকা দক্ষিণ** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪
* ৫৫
* ৫৬
* ৫৭
* ৫৮
* ৫৯
* ৬০
* ৬১
* ৬২
* ৬৩
* ৬৪
* ৬৫
* ৬৬
* ৬৭
* ৬৮
* ৬৯
* ৭০
* ৭১
* ৭২
* ৭৩
* ৭৪
* ৭৫

 |
**দশ পয়সা** হল বাংলাদেশী টাকার ছোট শ্রেণীর মুদ্রা। দশ পয়সার ধাতব মূদ্রা সর্বপ্রথম প্রকাশিত হয় ১৯৭৩ সালে। বর্তমানে বাংলাদেশে দশ পয়সার ব্যবহার নেই।

ইতিহাস
------

বাংলাদেশে ১৯৭১ সালে মহান মুক্তিযুদ্ধ হওয়ার আগ পর্যন্ত পাকিস্তানি রুপি ছিল দেশটির প্রচলিত মুদ্রা। বাংলাদেশ স্বাধীনতা অর্জনের পর ১৯৭২ সালের ৪ঠা মার্চ সর্বপ্রথম বাংলাদেশী মুদ্রার প্রচলন শুরু হয়। সরকারি মুদ্রার নাম রাখা হয় টাকা, পরবর্তীতে টাকাকে প্রকাশের চিহ্ন বা সংকেত হিসাবে "**৳**" কে নির্ধারণ করা হয়। টাকার সর্বনিম্ন একক নির্ধারণ করা হয় এক টাকা। আর এক টাকার শতাংশকে পয়সা নামে অভিহিত করা হয়। অর্থাৎ ৳১ সমান ১০০ পয়সা। ১৯৭৩ সালে ৫ পয়সা, ১০ পয়সা, ২৫ পয়সা ও ৫০ পয়সার প্রচলন শুরু হয়।

### নকশা

দশ পয়সার মুদ্রার ক্ষেত্রে ১৯৭৩ সালের প্রথম প্রচলনের পর থেকে এই মুদ্রার তিন ধরনের নকশা দেখা যায়। তিন ধরনের নকশার প্রতিটির অভিমুখদিকে ছিল বাংলাদেশের জাতীয় প্রতীক। জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল, শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা।

১৯৭৩ সালে ২৩ মিলিমিটার ব্যাসের এই কয়েনের ওজন ছিল ১.৯৮ গ্রাম। এর এক পাশে পানপাতা ও অন্য পাশে ছিল শাপলা ফুল। ১৯৭৪ সালে নকশা বদলে এক পাশে সবুজ বিপ্লব স্লোগান এবং সংশ্লিষ্ট লোগো ব্যবহার করা হয়। ১৯৭৭ সালে নকশা পুনরায় পরিবর্তন করে এক পাশে দুই সন্তানবিশিষ্ট একটি পরিবারের ছবি আনা হয়। ১৯৮১ সালে এই মুদ্রার ব্যাস কমিয়ে ২২ মিলিমিটার এবং ওজন কমিয়ে ১.৩৯ গ্রাম করা হয়।

আরো পড়ুন
---------

* বাংলাদেশী টাকা
* বাংলাদেশের অর্থনীতি
* পয়সা

তথ্যসূত্র
---------

1. ↑  "সচল মুদ্রা, অচল মুদ্রা"। *দৈনিক প্রথম আলো*। জানুয়ারি ১৩, ২০১৮। সংগ্রহের তারিখ জানুয়ারি ২৬, ২০২১।
2. 1 2  "বাংলাদেশের মুদ্রার ইতিহাস"। *prezi.com*। সংগ্রহের তারিখ ২০১৭-০৮-২১।
3. ↑  "BDT | Bangladeshi Taka | OANDA" (ইংরেজি ভাষায়)। সংগ্রহের তারিখ ২০১৭-০৮-২১।
4. ↑  "অচল নয় তবু চলে না পয়সা"। *দৈনিক কালের কণ্ঠ*। আগস্ট ২৩, ২০১৪। ৩১ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ জানুয়ারি ২৬, ২০২১।

| * দে
* স
বাংলাদেশী টাকা (৳) |
| --- |
| বিশেষত্ব | 
* *পাই (বিলুপ্ত)*
* *আনা (বিলুপ্ত)*
* পয়সা

 |
| কয়েন | 

|  |  |
| --- | --- |
| বর্তমানে প্রচলিত | 
* ৳১
* ৳২
* ৳৫

 |
| পূর্বে প্রচলিত | 
* ১ পয়সা
* ৫ পয়সা
* ১০ পয়সা
* ২৫ পয়সা
* ৫০ পয়সা

 |

 |
| কাগজের টাকা | 

|  |  |
| --- | --- |
| সিরিজ | 
* বঙ্গবন্ধু শেখ মুজিবুর রহমান সিরিজ
* বাংলাদেশের ঐতিহ্য, দার্শনীয় স্থান ও বিষয়বস্তু সিরিজ

 |
| শ্রেণীবিভাগ | 
* ৳১
* ৳২
* ৳৫
* ৳১০
* ৳২০
* ৳৫০
* ৳১০০
* ৳৫০০
* ৳১০০০

 |

 |
| টাকশাল | 
* বাংলাদেশের টাকশাল

 |
| অন্যান্য | 
* বাংলাদেশ ব্যাংক
* বাংলাদেশের অর্থনীতি

 |
১৭দশ শতকের একটি মুঘল চিত্রলিপিতে বোরাকের কাল্পনিক প্রতিলিপি
**আল-বোরাক** (আরবি: البُراق‎‎ *al-Burāq* "বিদ্যুৎ") একটি চরিত্র, যাকে বেহেশতী জীব হিসেবে বর্ণনা করা হয়েছে এবং ইসলামের শেষ নবী মুহাম্মদ (সাঃ) এর বাহন ছিলো। সপ্তম শতকের সবচেয়ে প্রচলিত গাঁথা হতে জানা যায় যে, বোরাক মুহাম্মদ (সাঃ) কে মক্কা থেকে জেরুজালেমে বহন করে নিয়ে গিয়েছিলো এবং ফিরিয়ে এনেছিলো; যা মুসলমানদের ধর্মগ্রন্থ কোরআন-এ সুরা আল-ইসরা-তে বর্ণিত আছে মিরাজ-এর কাহিনী হিসেবে।

বর্ণনা
------

যদিও পারস্য বা দূর প্রাচ্য অঞ্চলে অঙ্কিত কাল্পনিক চিত্রে "বোরাক"-এর মুখমন্ডল মানুষের আকৃতিতে উপস্থাপন করা হয়, কিন্তু এই বিষয়ে কোনো হাদীস বা ইসলামের প্রাথমিক যুগের নির্ভরযোগ্য প্রামান্য দলিল পাওয়া যায় না। ধারণা করা হয়, এটা সম্ভবতঃ আরবী থেকে ফারসী ভাষায় "... সুন্দর মুখমন্ডলের জীব" -এর ভুল অনুবাদের ফলে হয়েছে, যা পরবর্তীতে ফারসী থেকে ভারতীয় অঞ্চলে এসেছে।

হাদীস গ্রন্থ সহীহ আল-বুখারী হতে অনুবাদ করা একটি হাদীসে "বোরাক" সম্পর্কে বলা হয়েছে:

> "...তখন খচ্চর অপেক্ষা ছোট কিন্তু গাধা অপেক্ষা বড় একটি সাদা প্রাণী আমার কাছে আনলো।" ... প্রাণীটি এতো দ্রুত পদক্ষেপ ফেললো যা কোনো প্রাণীর চোখে দেখা সম্ভব নায়। ..."
> 
> — মোহাম্মদ আল-বুখারী, সহী আল-বুখারী
> 

অপর একটি বর্ণনায় "বোরাক":

> তখন জিবরাইল আমার নিকটে বোরাক-কে আনলো, সুন্দর মুখমন্ডল ও পশমের গাধা অপেক্ষা বড় কিন্ত খচ্চর অপেক্ষা ছোট লম্বা সাদা পশু।... এর লম্বা কান ছিলো।... এর দুটি পাখা ছিলো যা এর পা বরাবর লম্বা।...
> 
> 
>

ইব্রাহিমের বাহন হিসেবে
----------------------

"বোরাক" ইসলাম ধর্মের অপর নবী ইব্রাহিম-এরও বাহন ছিলো; তিনি যখন মক্কায় বসবাসরত তার অপর স্ত্রী হাজেরা ও পুত্র ইসমাইল-এর নিকট আসা-যাওয়া করার জন্য এটি ব্যবহার করতেন। কথিত আছে, ইব্রাহিম তার এক স্ত্রী সারা-কে নিয়ে সিরিয়ায় বসবাস করতেন এবং অপর স্ত্রী হাজেরা ও পুত্র ইসমাইল-কে দেখতে সকালে মক্কায় আসতেন এবং সন্ধ্যায় সিরিয়ায় ফিরে যেতেন।

আধুনিক সংস্কৃতিতে প্রভাব
------------------------

* তুরস্কে ছেলে সন্তানদের নাম হিসেবে বোরাক প্রচলিত। এছাড়াও বসনিয়া ও হার্জেগোভিনা, পোল্যান্ড এবং তুরস্কে এটি পদবী হিসেবে ব্যবহৃৎ হয়।
* "বোরাক" নামে দুটি বিমান সংস্থা রয়েছে; একটি লিবিয়ার বোরাক এয়ার এবং অপরটি ২০০৬ সালে বন্ধ হয়ে যাওয়া ইন্দোনেশিয়ান বিমান সংস্থা *বোরাক ইন্দোনেশিয়া এয়ারলাইন্স*।
* গতি এবং দ্রুতগতির প্রতিক্রিয়ার জন্য "এল-বোরাক" নামটি ব্যবহৃৎ হয়। যেমনঃ রাফায়েল সাবাতানির উপন্যাস দি সী হক-এ একজন জলদস্যুর নাম ছিলো "এল-বোরাক", আবার রবার্ট ই. হাওয়ার্ড-এর বিভিন্ন ছোট গল্পের চরিত্র ছিলো এল বোরাক।

আরও দেখুন
---------

* পেগাসাস

তথ্যসূত্র
---------

1. ↑  সহীহ বুখারী, ৫:৫৮:২২৭ (ইংরেজি)
2. ↑  Muhammad al-Alawi al-Maliki, *al-Anwar al Bahiyya min Isra wa l-Mi'raj Khayr al-Bariyyah*
3. ↑  *Journeys in Holy Lands* p. 117

বহিঃসংযোগ
---------

* *বোরাক-এর কাল্পনিক চিত্র দ্বারা সজ্জিত একটি পাকিস্তানি ট্রাক*
মুহাম্মদ আল-মাহদি বিন সাইয়িদ মুহাম্মদ আস-সেনুসি
**মুহাম্মাদ আল-মাহদি বিন সাইয়িদ মুহাম্মাদ আস-সানুসি** (আরবি: محمد المهدي بن سيدي محمد السنوسي‎‎) যিনি **সাইয়িদ মুহাম্মদ ইবনে মুহাম্মদ ইবনে মুহাম্মদ আল-মাহদি আল-সানুসি** নামেও পরিচিত (১৮৪৪ - ১৯০২) ছিলেন ১৮৫৯ থেকে ১৯০২ সাল পর্যন্ত সানুসি তরিকার সর্বো‌চ্চ নেতা।

প্রারম্ভিক জীবন
---------------

মুহাম্মদ আল-মাহদি ছিলেন সেনুসি তরিকার প্রতিষ্ঠাতা মুহাম্মদ ইবনে আলি আস-সেনুসির পুত্র। তিনি উত্তর সিরেনাইকার বাইদায় জন্মগ্রহণ করেছেন। এটি বর্তমানে লিবিয়ার অন্তর্গত। পিতার মৃত্যুর পর ১৮৫৯ খ্রিষ্টাব্দে তিনি তার উত্তরসুরি হন। ১৮৫৬ খ্রিষ্টাব্দে উসমানীয়রা সেনুসিদের বাইদা উপকূল ত্যাগ করে মরুভূমির দিকে জাগবুব গ্রামের দিকে চলে যেতে বাধ্য করে। সেখানে তারা ইসলামি বিশ্ববিদ্যালয়, মসজিদ ও প্রাসাদ গড়ে তোলেন। পরবর্তীকালের সেনুসি নেতা ও লিবিয়ার বাদশাহ প্রথম ইদ্রিস এখানে জন্মগ্রহণ করেছিলেন।

কুফরা
-----

১৮৯৫ খ্রিষ্টাব্দে উসমানীয়রা পুনরায় সেনুসিদেরকে দক্ষিণে কুফরা মরূদ্যানে চলে যেতে বাধ্য করে। কুফরায় আল-মাহদি এল তাগ গ্রাম প্রতিষ্ঠা করেছিলেন। এখানে জাওয়িয়া ও মসজিদ গড়ে তোলা হয়। এখানে তার মাজার অবস্থিত তাই সেনুসি সদস্যদের কাছে এল-তাগ পবিত্র বিবেচিত হয়।

সেনুসি তরিকা
------------

আল-মাহদির নেতৃত্বে সেনুসি তরিকা প্রভাব ও বিস্তার দক্ষিণে আওদাই অঞ্চল ও চাদ হ্রদ অঞ্চলে বৃদ্ধি পায়। সাহিল ও মাগরেবের বাণিজ্যিক কাফেলাগুলোর আগমনের কারণে কুফরার মরূদ্যান বাণিজ্যের কেন্দ্র হয়ে উঠে। বণিকরা সেনুসি ধারণাকে দক্ষিণে দারফুর ও কানেম অঞ্চলসহ বিভিন্ন প্রত্যন্ত অঞ্চলে ছড়িয়ে দিয়েছিলেন।

তথ্যসূত্র
---------

1. ↑  Vikør (1995), p. 152.
2. ↑  Vikør (1995), p. 51.
3. 1 2 3  Bertarelli (1929), p. 419.
4. ↑  Bertarelli (1929), p. 515.
5. ↑  Vikør (1995), p. 156.

* Bertarelli, L.V. (১৯২৯)। *Guida d'Italia, Vol. XVII* (Italian ভাষায়)। Milano: Consociazione Turistica Italiana। উদ্ধৃতি শৈলী রক্ষণাবেক্ষণ: অচেনা ভাষা (link)
* Vikør, Knuth S. (১৯৯৫)। *Sufi and scholar on the desert edge: Muḥammad b. ʻAlī al-Sanūsī and his Brotherhood*। Evanston: Northwestern University Press।

|  |
| --- |
| মুহাম্মদ আল-মাহদি আস-সেনুসি **সেনুসি রাজবংশ****জন্ম:** ১৮৪৪  |
| ধর্মীয় পদবীসমূহ |
| পূর্বসূরীমুহাম্মদ ইবনে আলি আস-সেনুসি | **সেনুসি তরিকার প্রধান**১৮৫৯-১৯০২ | উত্তরসূরীআহমেদ শরিফ আস-সেনুসি |
|
**মুস্তাফা কাজদাল মসজিদ** (আজারবাইজানি: *مصطفى قازدال مسجدی*) আজারবাইজানের কুসার শহরে অবস্থিত একটি সুন্নি মুসলিম মসজিদ। এটি ১৯০৮ সালে নির্মিত হয়েছিল এবং এটি কুসারের বৃহত্তম মসজিদ।

বর্ণনা
------

মসজিদটি একটি বিশাল, পাথরের কাঠামো যা একটি বর্গাকার ভিত্তি এবং একটি গোলাকার গম্বুজ নিয়ে গঠিত। মসজিদের সামনে একটি বড় ছাদযুক্ত বারান্দা রয়েছে। ভিতরের অংশটি একটি প্রধান নামাজের হল এবং দুটি ছোট নামাজের হল নিয়ে গঠিত।

মসজিদটি মুস্তাফা কাজদাল নামে একজন স্থানীয় ব্যবসায়ীর দ্বারা নির্মিত হয়েছিল। তিনি মসজিদটি নির্মাণের জন্য তার নিজস্ব অর্থ ব্যয় করেছিলেন। মসজিদটি কুসারের একটি গুরুত্বপূর্ণ ধর্মীয় কেন্দ্র এবং এটি প্রতিদিন হাজার হাজার মুসল্লি দ্বারা পরিদর্শন করা হয়।

মসজিদের ইতিহাস
--------------

মুস্তাফা কাজদাল মসজিদ ১৯০৮ সালে নির্মিত হয়েছিল। মসজিদটি নির্মাণের জন্য মুস্তাফা কাজদাল নামে একজন স্থানীয় ব্যবসায়ী তার নিজস্ব অর্থ ব্যয় করেছিলেন। তিনি মসজিদটি নির্মাণের জন্য একটি স্থাপত্য দলকে নিয়োগ করেছিলেন। মসজিদটি নির্মাণে প্রায় দুই বছর সময় লেগেছিল।

মসজিদটি নির্মাণের সময়, কুসার একটি ছোট শহর ছিল। মসজিদটি শহরের জন্য একটি গুরুত্বপূর্ণ ধর্মীয় কেন্দ্র হয়ে ওঠে। মসজিদটি প্রতিদিন হাজার হাজার মুসল্লি দ্বারা পরিদর্শন করা হয়।

মসজিদের স্থাপত্য
----------------

মুস্তাফা কাজদাল মসজিদ একটি বিশাল, পাথরের কাঠামো। মসজিদটি একটি বর্গাকার ভিত্তি এবং একটি গোলাকার গম্বুজ নিয়ে গঠিত। মসজিদের সামনে একটি বড় ছাদযুক্ত বারান্দা রয়েছে। ভিতরের অংশটি একটি প্রধান নামাজের হল এবং দুটি ছোট নামাজের হল নিয়ে গঠিত।

মসজিদের বাইরের অংশটি পাথরের তৈরি। মসজিদের দেয়ালে ইসলামিক স্থাপত্যশৈলীর বিভিন্ন নকশা রয়েছে। মসজিদের গম্বুজটি সবুজ রঙের।

মসজিদের ভিতরের অংশটি কাঠের তৈরি। মসজিদের মেঝেতে কার্পেট বিছানো আছে। মসজিদের দেয়ালে কোরআনের আয়াত লেখা আছে।

মসজিদের ধর্মীয় গুরুত্ব
-----------------------

মুস্তাফা কাজদাল মসজিদ কুসারের একটি গুরুত্বপূর্ণ ধর্মীয় কেন্দ্র। মসজিদটি প্রতিদিন হাজার হাজার মুসল্লি দ্বারা পরিদর্শন করা হয়। মসজিদটি কুসারের মুসলিম সম্প্রদায়ের জন্য একটি গুরুত্বপূর্ণ সামাজিক কেন্দ্রও।

মসজিদটি কুসারের একটি ঐতিহাসিক এবং সাংস্কৃতিক ঐতিহ্যের অংশ। মসজিদটি আজারবাইজানের একটি গুরুত্বপূর্ণ ভবন।

মসজিদের তথ্য
------------

* নির্মাণের তারিখ: ১৯০৮
* নির্মাণকারী: মুস্তাফা কাজদাল
* স্থাপত্যশৈলী: ইসলামিক
* অবস্থান: কুসার, আজারবাইজান
* ধর্মীয় সংগঠন: সুন্নি ইসলাম
* ধর্মীয় গুরুত্ব: গুরুত্বপূর্ণ ধর্মীয় কেন্দ্র এবং সামাজিক কেন্দ্র
**ক্ল্যাশ রয়্যাল** সুপারসেল দ্বারা তৈরি ও প্রকাশিত বিনামূল্যের একটি মোবাইল কৌশল ভিত্তিক ভিডিও গেম। এই খেলাটি সংগ্রহযোগ্য কার্ড গেম, টাওয়ার প্রতিরক্ষা, এবং বহু-খেলোয়াড়ের অনলাইন যুদ্ধ ক্ষেত্র উপাদানগুলি সমন্বয়ে গঠিত। এই খেলাটি বৈশ্বিকভাবে ২ মার্চ ২০১৬ সালে মুক্তি দেয়া হয়।

খেলা
----

ক্ল্যাশ রয়্যালে, খেলোয়াড়গণ তাদের ট্রফি, লেবেল ও অ্যারেনা দ্বারা র‍্যাঙ্ককৃত। খেলায় একজন খেলোয়াড় সর্বোচ্চ তেরো লেবেল পর্যন্ত উঠতে পারে, যা কার্ড দান করে বা কার্ডের লেবেল বাড়ানোর মাধ্যমে অভিজ্ঞতা পয়েন্ট প্রাপ্তির মাধ্যমে অর্জন করা যায়। খেলায় মোট এগারো অ্যারেনা আছে (প্রশিক্ষণ শিবির বাদে), প্রটিটি অ্যারেনায় ট্রফির একটি নির্দিষ্ট সীমা আছে।

একটি খেলোয়াড় প্রতিপক্ষের এক বা একাধিক টাওয়ার ধ্বংস করে বা "রাজার টাওয়ার" ধ্বংস করে যুদ্ধ জয় করতে পারে। "রাজার টাওয়ার" ধ্বংস করলে খেলোয়াড়গণ স্বয়ংক্রিয়ভাবে তিন "মুকুট" লাভ করে বিজয় অর্জন করে।

আরও দেখুন
---------

* ক্ল্যাশ অফ ক্ল্যানস

তথ্যসূত্র
---------

1. ↑  Saxena, Himalaya (২০১৬-০১-০৪)। "Released\* Release Date of Clash Royale in US,UK and other countries -Gammerson"। *Gammerson* (ইংরেজি ভাষায়)। সংগ্রহের তারিখ ২০১৭-০৩-০৫।

বহিঃসংযোগ
---------

* প্রাতিষ্ঠানিক ওয়েবসাইট
মেট্রিক পেপার মাপের সাথে কিছু সংবাদপত্রের মাপের তুলনা। আনুমানিক নামমাত্র মাত্রা মিলিমিটারে দেওয়া হয়েছে
**ব্রডশিট** একটি বৃহত্তম সংবাদপত্রের আকার এবং দীর্ঘ উলম্ব পৃষ্ঠাকে চিহ্নিত করা হয়, সাধারণত ২২.৫ ইঞ্চি (৫৭ সেমি)। অন্যান্য সাধারণ সংবাদপত্রের আকারের মধ্যে রয়েছে ছোট বার্লিনার এবং ট্যাবলয়েড - কমপ্যাক্ট আকার।

অনেক ব্রডশিট মোটামুটি ২৯ ১⁄২ বাই ২৩ ১⁄২ ইঞ্চি (৭৪৯ বাই ৫৯৭ মিমি)। প্রতিটি পূর্ণ ব্রডশিট, কোনও স্ট্যান্ডার্ড ট্যাবলয়েডের দ্বিগুণ। অস্ট্রেলিয়ান এবং নিউজিল্যান্ডের ব্রডশিটগুলি সর্বদা স্প্রেড এ১ কাগজের আকারে থাকে ( ৮৪১ বাই ৫৯৪ মিমি অথবা ৩৩.১ বাই ২৩.৪ ইঞ্চি)। দক্ষিণ আফ্রিকার ব্রডশিট পত্রিকায় একটি দুই পাতার স্প্রেড শিটের আকার ৮২০ বাই ৫৭৮ মিমি (৩২.৩ বাই ২২.৮ ইঞ্চি) (এক পাতার প্রিন্ট অঞ্চল ৩৮০x৫৪৫ মিমি)। অন্য উল্লম্ব পরিমাপ ২২ ইঞ্চি (৫৬০ মিমি)।

মার্কিন যুক্তরাষ্ট্রে, ব্রডশিটের প্রথম পৃষ্ঠার অর্ধেকের জন্য ঐতিহ্যগত মাত্রা ১৫ ইঞ্চি (৩৮১ মিমি) পাশ ২২ ৩⁄৪ ইঞ্চি (৫৭৮ মিমি) দীর্ঘ। তবে নিউজপ্রিন্টের ব্যয় বাঁচানোর প্রয়াসে অনেক মার্কিন সংবাদপত্র  মাপ কমিয়ে ১২ ইঞ্চি (৩০৫ মিমি) পাশ ২২ ৩⁄৪ ইঞ্চি (৫৭৮ মিমি) দীর্ঘ করেছে।

ইতিহাস
------

ব্রডশিট, ব্রডসাইড, একটি আকার হিসাবে ব্যবহৃত হয় বাদ্যযন্ত্র এবং জনপ্রিয় মুদ্রনে ১৭ শতকে। অবশেষে, লোকেরা বক্তৃতা পুনরায় মুদ্রণের মাধ্যমে রাজনৈতিক ক্রিয়াকলাপের উৎস হিসাবে ব্রডশিটের ব্যবহার শুরু করে।

১৭১২ সালে ব্রিটিশরা তাদের সংবাদপত্রের পাতার সংখ্যার উপর ভিত্তি করে শুল্ক নেওয়া শুরু করলে ব্রডশিট পত্রিকা বিকশিত হয়। বৃহত্তর আকারের মুদ্রিত বিষয়বস্তুগুলিতে দীর্ঘদিন ধরেই ব্যবহৃত হয়ে আসছে এবং এখনও অনেক জায়গায় রয়েছে এবং ব্রিটেনের বাইরেও শৈলী ও কর্তৃত্ব সহ অন্যান্য কারণে ব্রিটিশ ট্যাক্স কাঠামোর সাথে সম্পর্কিত নয় এমন ব্রডসীট বিকাশিত।

উনিশ শতকের গোড়ার দিকে যান্ত্রিকীকরণের পাশাপাশি প্রতিযোগিতামূলক পেনি ড্রেডফুল (যেখানে এক পেনিতে এক গল্প ছাপা হত) গল্প ছাপার কারনে ব্রডসাইড সহ মুদ্রিত উপকরণগুলির বর্ধনশীল উৎপাদন দেখা যায়। এই সময়কালে, পুরো ইউরোপের সংবাদপত্রগুলি তাদের মুদ্রণ বিষয়গুলি ব্রডশিটে করতে শুরু করে। যাইহোক, যুক্তরাজ্যে, ব্রডসাইডের মূল প্রতিযোগিতাটি ছিল খবরের কাগজের করের ক্রমান্বয়ে হ্রাস ১৮৩০ এর দশক থেকে শুরু করে এবং শেষ পর্যন্ত ১৮৫৩ সালে এটি শেষ হয়। 

খবরের কাগজ উৎপাদন এবং সাক্ষরতার বর্ধমান বৃদ্ধি, চাক্ষুষ প্রতিবেদনের জন্য এবং সাংবাদিকদের দাবির ফলে ব্রডসাইড এবং সংবাদপত্রের মিশ্রণ ঘটে, আধুনিক ব্রডশিট সংবাদপত্র তৈরি করে।

তথ্যসূত্র
---------

1. ↑  Roy Peter (১৭ ফেব্রুয়ারি ২০০৬)। "Watch Out, Broadsheet: Tabloid Power Is Gonna Get Your Mama"। Poynter Institute। ১৬ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১২।
2. ↑  Katharine Q. Seelye (৪ ডিসেম্বর ২০০৬)। "In Tough Times, a Redesigned Journal"। *The New York Times*। সংগ্রহের তারিখ ২০ মার্চ ২০১৩।
3. ↑  "The New York Times Plans to Consolidate New York Print Run at Newest Facility in College Point, Queens and Sublease Older Edison, New Jersey, Printing Plant in Early 2008" (সংবাদ বিজ্ঞপ্তি)। The New York Times Company। ১৮ জুলাই ২০০৬। ১৩ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "The Word on the Street – Background"। National Library of Scotland। ৫ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১২।
**সন্ত্রাস বিরোধী রাজু স্মারক ভাস্কর্য** ঢাকা বিশ্ববিদ্যালয়ের টি এস সি প্রাঙ্গনে অবস্থিত ঢাকার একটি অন্যতম প্রধান ভাস্কর্য নিদর্শন। এটি ১৯৯৭ এর শেষভাগে তৈরি হয়।

রাজু ভাস্কর্য টি এস সি ঢাকা বিশ্ববিদ্যালয়

ইতিহাস
------

১৯৯২ সালের ১৩ই মার্চ গণতান্ত্রিক ছাত্র ঐক্যের সন্ত্রাস বিরোধী মিছিল চলাকালে সন্ত্রাসীরা গুলি করলে মিছিলের নেতৃত্বদানকারী বাংলাদেশ ছাত্র ইউনিয়নের কেন্দ্রীয় নেতা মঈন হোসেন রাজু নিহত হন। রাজুসহ সন্ত্রাস বিরোধী আন্দোলনের সকল শহীদের স্মরণে নির্মিত এই ভাস্কর্য ১৭ই সেপ্টেম্বর, ১৯৯৭ সালে ঢাকা বিশ্ববিদ্যালয়ের তৎকালীন উপাচার্য এ. কে. আজাদ চৌধুরী উদ্বোধন করেন। এই ভাস্কর্য নিমার্ণে জড়িত শিল্পীরা ছিলেন ভাস্কর শ্যামল চৌধুরী ও সহযোগী গোপাল পাল। নির্মাণ ও স্থাপনের অর্থায়নে ছিলেন - ঢাকা বিশ্ববিদ্যালয়ের প্রাক্তন শিক্ষক *আতাউদ্দিন খান (আতা খান)* ও মুন্সীগঞ্জ-বিক্রমপুর সমিতির সভাপতি, লায়ন নজরুল ইসলাম খান বাদল। ভাস্কর্যটির সার্বিক তত্ত্বাবধানে রয়েছে বাংলাদেশ ছাত্র ইউনিয়ন।

বর্ণনা
------

এই ভাস্কর্যে ৮ জনের অবয়ব ফুটিয়ে তোলা হয়েছে। যাদের প্রতিকৃতি ব্যবহার করা হয়েছে তারা হলেন মুনীম হোসেন রানা, শাহানা আক্তার শিলু, সাঈদ হাসান তুহিন, আবদুল্লাহ মাহমুদ খান, তাসফির সিদ্দিক, হাসান হাফিজুর রহমান সোহেল, উৎপল চন্দ্র রায় ও গোলাম কিবরিয়া রনি।

চিত্রশালা
---------

* 
* 
* 
*

তথ্যসূত্র
---------

1. ↑  Wadud, Mushfique (২৮ নভেম্বর ২০০৮)। "Sculpting Bangladesh"। *New Age Xtra*। ৭ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৫।
2. ↑  "LifeStyle"। *archive.thedailystar.net*। ২০১৬-১১-১২ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৭।
3. ↑  "যেভাবে শহীদ হলেন রাজু"। ২০১৯-০৩-১৬। সংগ্রহের তারিখ ২০১৯-০৩-১৬।

প্রবেশদ্বার: ঢাকা বাংলাদেশউইকিপিডিয়ার সহপ্রকল্পে **সন্ত্রাস বিরোধী রাজু স্মারক ভাস্কর্য**:কমন্স হতে **মিডিয়া**উইকিউপাত্ত হতে **উপাত্ত**
**বেসানকন সুন্না মসজিদ** ফ্রান্সের বেসানকন শহরের একটি সুন্নি মসজিদ। এটি শহরের কেন্দ্রস্থলে, গ্র্যান্ড প্লাস-এর কাছে অবস্থিত। মসজিদটি ১৯৮৭ সালে প্রতিষ্ঠিত হয়েছিল এবং এটি ফ্রান্সের পূর্বাঞ্চলে অবস্থিত বৃহত্তম সুন্নি মসজিদগুলির মধ্যে একটি।

ইতিহাস
------

উনিশ শতকের শেষের দিকে বেসানকন শহরে মুসলিমদের উপস্থিতি শুরু হয়েছিল। ফরাসি সামরিক বাহিনীতে আফ্রিকান মুসলিমদের সামরিক ইউনিটগুলিকে বেসানকন এবং ফ্রান্স-কমতেতে জার্মানির সাথে দ্বন্দ্বের সময় ফরাসি সেনাবাহিনীকে শক্তিশালী করতে এবং তার সীমান্ত রক্ষা করতে নিযুক্ত করা হয়েছিল। ষাটের দশকে এবং সত্তরের দশকে ফ্রান্সে মুসলিমদের ব্যাপক আকারে অভিবাসন শুরু হয়েছিল। ১৯৮১ সালে, ফ্রান্স-কমতেতে ইসলামের কেন্দ্র প্রতিষ্ঠিত হয়, এবং সুন্না সমিতি ১৯৮৭ সালে গঠিত হয়। ২০১০ সালে, ক্যাথলিক ধর্মের পরে বেসানকনে ইসলাম দ্বিতীয় বৃহত্তম ধর্ম ছিল। ২০১০ সালে ফ্রান্স ব্লু বেসানকনের একটি প্রতিবেদন অনুসারে, বেসানকনে ১৫,০০০ মুসলিম বাস করে এবং তারা শহরের জনসংখ্যার প্রায় ১৩%।

স্থাপত্য
--------

মসজিদটি একটি দুই তলা বিশিষ্ট ভবন। নিচতলায় একটি নামাজের হল রয়েছে যা ৫০০ জন মুসল্লি পর্যন্ত জামাত করতে পারে। উপরের তলায় একটি লাইব্রেরি, একটি ক্লাসরুম এবং একটি সামাজিক কেন্দ্র রয়েছে।

মসজিদের বাইরের অংশটি সাদা রঙে আঁকা এবং এটি একটি মিনার এবং একটি গম্বুজ রয়েছে। মসজিদের অভ্যন্তরটি লাল এবং নীল রঙে আঁকা এবং এটি একটি মাহফিলখানা এবং একটি মিহরাব রয়েছে।

পরিষেবা
-------

মসজিদটি বেসানকনের মুসলিম সম্প্রদায়ের জন্য একটি গুরুত্বপূর্ণ কেন্দ্র। এটি নামাজ, শিক্ষা এবং সামাজিক অনুষ্ঠানের জন্য ব্যবহৃত হয়। মসজিদে প্রতিদিন পাঁচ ওয়াক্ত নামাজের ব্যবস্থা রয়েছে। এছাড়াও, মসজিদে সপ্তাহে সাত দিন কুরআন শিক্ষা, ইসলামিক শিক্ষা এবং অন্যান্য ধর্মীয় কার্যক্রমের ব্যবস্থা রয়েছে। মসজিদটি একটি সামাজিক কেন্দ্র হিসাবেও কাজ করে। এটি সামাজিক অনুষ্ঠান, বিবাহ এবং অন্যান্য সামাজিক অনুষ্ঠানের জন্য ব্যবহৃত হয়।

তথ্যসূত্র
---------
**কিম্পো ফুটবল ক্লাব** (কোরীয়: 김포시민프로축구단, ইংরেজি: Gimpo FC; সাধারণত **কিম্পো এফসি** এবং সংক্ষেপে **কিম্পো** নামে পরিচিত) হচ্ছে কিম্পো ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৩ সালে *কিম্পো সিটিজেন ফুটবল ক্লাব* নামে প্রতিষ্ঠিত হয়েছে। ৫,০৭৬ ধারণক্ষমতাবিশিষ্ট কিম্পো সলতো ফুটবল ফিল্ডে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় কো জং-উন এবং সভাপতির দায়িত্ব পালন করছেন জুং হা-ইয়াং। বর্তমানে দক্ষিণ কোরীয় গোলরক্ষক লি সাং-উক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কিম্পো এপর্যন্ত ১টি শিরোপা জয়লাভ করেছে। পার্ক কিউং-রক, সন সুক-ইয়ং, কিম তে-হান, ইউন মিন-হো এবং লুইস মিনার মতো খেলোয়াড়গণ কিম্পোর জার্সি গায়ে মাঠ কাঁপিয়েছেন।

ইতিহাস
------

২০১৪ মৌসুমে, পেশাদার ফুটবল ক্লাব হিসেবে প্রথম মৌসুমে কিম্পো দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন চতুর্থ স্তরের পেশাদার ফুটবল লিগ কে৩ চ্যালেঞ্জার্স লিগে প্রতিদ্বন্দ্বিতা করেছিল; উক্ত মৌসুমে কিম্পো ৯ জয় এবং ২ ড্রয়ে সর্বমোট ২৯ পয়েন্ট অর্জন করে ২০১৩ কে৩ চ্যালেঞ্জার্স লিগের সামগ্রিক পয়েন্ট তালিকায় ৮ম স্থান অর্জন করেছিল।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑

বহিঃসংযোগ
---------


উইকিমিডিয়া কমন্সে **কিম্পো ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (কোরীয়) (ইংরেজি)
**দূরবীন** ২০০৯ সালে মুক্তিপ্রাপ্ত, জাফর ফিরোজ পরিচালিত একটি শিশু ও কিশোরদের উপযোগী বাংলা ভাষার চলচ্চিত্র। চলচ্চিত্রটি নির্মাণ করা হয়েছে ভারতীয় বাঙালি লেখক শীর্ষেন্দু মুখোপাধ্যায় রচিত দূরবীন উপন্যাসের আলোকে। চলচ্চিত্রটির প্রধান ভূমিকায় অভিনয় করেছে লাবিব, কাজী আখতারুজ্জামান, মাহবুব মুকুল, জাফর ফিরোজ, আফনান। এটি বাংলাদেশে মুক্তিপ্রাপ্ত কিশোরদের জন্য নির্মিত প্রথম ডিজিটাল চলচ্চিত্র।

কাহিনী
------

লাবীব একজন বিদ্যালয় পড়ুয়া বালক যে সাম্যতায় বিশ্বাসী। যে সব জীবন্ত প্রাণীকে ভালবাসে। লাবীবের মা মারা যায় কয়েক বছর আগে। তার বিদ্যালয়ের বন্ধু আছে। যদিও যে একজন ভাল ছাত্র, তবুও যে তার পড়াশুনায় মনোযোগ দিতে পারে না মায়ের অনুপস্থিতির কারণে। একদিন তার বিদ্যালয়ে এক নতুন শ্রেণী শিক্ষক আসে। শিক্ষক তাকে আকর্ষণীয় শিক্ষণ প্রক্রিয়ার মাধ্যমে শিখতে অনুপ্রাণিত করে। তারা ভাল বন্ধু হয়ে। লাবীবের বাবা হঠাৎ সিদ্ধান্ত নেয় ভাল শিক্ষার জন্য লাবীবকে বিদেশে পাঠাবে, কিন্তু লাবীব এটা গ্রহণ করতে পারে না কারণ এতে তাকে তার বন্ধুদের এবং তার নতুন শিক্ষককে ছেড়ে যেতে হবে। লাবীব শারীরিক ও মানসিকভাবে অসুস্থ হয়ে ওঠে। কিছুদিন পর বাবা তার সিদ্ধান্ত পরিবর্তন করে ও লাবীবকে তার স্থলেই থাকতে দেয়।

অভিনয়ে
-------

এ চলচ্চিত্রে অভিনয় করেছেন:

* জাফর ফিরোজ - সাঈফ স্যার
* লাবিব - লাবিব
* কাজী আখতারুজ্জামান -
* মাহবুব মুকুল -
* আবদুল্লাহিল কাফি -
* ফেরদৌস কামাল -
* আমান -
* সাইফুল্লাহ -
* বানা -
* আফনান -
* ইব্রাহিম -
* ফয়সাল -
* প্রান্ত দাস -
* উইলিয়াম তারিক -
* তুহিন -
* রুবিনা -
* মেহেদী হাসান -
* আবদুল হাই শিকদার -

মুক্তি
------

২০০৯ সালের ২৯ অক্টোবর চলচ্চিত্র মুক্তি পায়। স্টার সিনাপ্লেক্সে চলচ্চিত্রটি উদ্বোধনী প্রদর্শনীতে অনেক উল্লেখযোগ্য ব্যক্তি উপস্থিত ছিলেন। যাদের মধ্যে রয়েছেন আইন, বিচার ও সংসদ মন্ত্রী ব্যারিস্টার শফিক আহমেদ, তথ্য ও সংস্কৃতি মন্ত্রী আবুল কালাম আজাদ, নারী ও শিশু প্রতিমন্ত্রী শারমিন চৌধুরী, বাংলাদেশ শিশু একাডেমি চেয়ারম্যান শিল্পী মুস্তাফা মনওয়ার, বাংলাদেশ ডিজিটাল ফিল্ম সোসাইটির উপদেষ্টা কমিটির চেয়ারম্যান মোহাম্মদ আসাফউদ্দৌলা, সেভ দ্য চিল্ড্রেন অস্ট্রেলিয়ার দেশ পরিচালক সুলতান মাহমুদ; চলচ্চিত্র তারকা ইলিয়াস কাঞ্চন। সেভ দ্য চিলড্রেনস, ইউনিসেফ সহ অনেক শিশু সংগঠন একটি সফল চলচ্চিত্র হিসাবে দুরবেনের প্রশংসা করেন। এই ছবিটি বাংলাদেশের অনেক জেলা শহরে প্রদর্শিত হয়।

পুরস্কার
--------

দূরবীন চলচ্চিত্র পরিচালনার জন্য জাফর ফিরোজ মুম্বাই ফ্লিম একাডেমী থেকে আন্তর্জাতিক বিভাগে সেরা চলচ্চিত্র পরিচালক হিসাবে পুরস্কার পান।

তথ্যসূত্র
---------

1. ↑  দৈনিক করতোয়া[*স্থায়ীভাবে অকার্যকর সংযোগ*] ০৬ আগস্ট, ২০১২
2. ↑  "বাংলাদেশের প্রথম শিশুতোষ ডিজিটাল পূর্ণদৈর্ঘ চলচ্চিত্র দূরবীন"। *আরটিএনএন*। ২৯ সেপ্টেম্বর ২০০৯। ২২ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১১।
3. ↑  "'দূরবীন' চলচ্চিত্রের উদ্বোধনী প্রদর্শনী"। সমকাল। ১ নভেম্বর ২০০৯। ৩১ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২২ জুন ২০১৯।
4. ↑  "জেলা শহরে দূরবীন"। *কালের কণ্ঠ*। ২৭ জানুয়ারি ২০১৩ তারিখে মূল থেকে আর্কাইভ করা।
5. ↑  মাসিক নতুন কিশোরকন্ঠ পত্রিকার বাংলাদেশের শিশুতোষ চলচ্চিত্র  ওয়েব্যাক মেশিনে আর্কাইভকৃত ২১ সেপ্টেম্বর ২০১৩ তারিখে অক্টোবর, ২০১০ খ্রিষ্টাব্দ
**প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি** (নিকার) বাংলাদেশ সরকার কর্তৃক বাংলাদেশের প্রশাসনিক পুনর্গঠন ও সংস্কারের জন্য গঠিত একটি কমিটি। বিভিন্ন মন্ত্রণালয়ের মন্ত্রী ও সচিবদের সমন্বয়ে গঠিত কমিটির বর্তমান আহ্বায়ক প্রধানমন্ত্রী শেখ হাসিনা।

ইতিহাস
------

সাবেক রাষ্ট্রপতি হুসেইন মুহাম্মদ এরশাদের শাসনামলে বেসামরিক প্রশাসন কাঠামো ও সংগঠন পর্যালোচনা এবং ক্ষমতা বিকেন্দ্রীকরণ ও প্রশাসনকে জনগণের আরও কাছাকাছি নিয়ে যাবার লক্ষ্যে প্রশাসনিক পুনর্গঠন ও সংস্কার কমিটি নামে একটি কমিটি গঠন করা হয়। উক্ত কমিটির সুপারিশক্রমে ১৯৮২ সালে ‘জাতীয় প্রশাসন পুনর্গঠন-সংস্কার বাস্তবায়ন কমিটি’ নামে নতুন একটি স্থায়ী কমিটি গঠন করা হয়। তৎকালীন উপ-প্রধান সামরিক আইন প্রশাসক রিয়ার এডমিরাল মাহবুব আলী খান একই বছরের আগস্টে এ কমিটির সভাপতি হিসেবে দায়িত্ব গ্রহণ করেন। গঠিত এ কমিটিতে অর্থ ও পরিকল্পনা, আইন ও আইন-সংস্কার এবং কৃষিমন্ত্রীসহ আরো ছিলেন মন্ত্রিপরিষদ সচিব ও প্রধান সামরিক আইন প্রশাসকের মুখ্য স্টাফ অফিসার।

পরবর্তীতে আরো বেশ কয়েকজন মন্ত্রী ও জ্যেষ্ঠ সামরিক কর্মকর্তাকে কমিটির সদস্য করা হয়। একই বছরের ১৫ সেপ্টেম্বর কমিটির প্রথম সভা অনুষ্ঠিত হয়। ১৯৮৪ সাল পর্যন্ত মাহবুব আলী খান সভাপতির দায়িত্ব পালন করার পর প্রধানমন্ত্রী এর দায়িত্ব গ্রহণ করেন। তৎকালীন কমিটি বাংলাদেশের থানাসমূহকে উপজেলায় ও মহকুমাকে জেলায় উন্নীত করে এবং বেশ কিছু নতুন জেলা গঠন করে। ২০১৮ সালে একাদশ জাতীয় সংসদ নির্বাচনের পর শেখ হাসিনাকে আহ্বায়ক করে ২০১৯ সালের ২৯ জানুয়ারি ২৫ সদস্যের নতুন কমিটি গঠিত হয়।

তথ্যসূত্র
---------

1. ↑  "প্রশাসনিক পুনর্গঠন ও সংস্কার কমিটি"। *বাংলাপিডিয়া*। সংগ্রহের তারিখ ২৯ ডিসেম্বর ২০১৯।
2. 1 2 3  "জাতীয় প্রশাসন পুনর্গঠন-সংস্কার বাস্তবায়ন কমিটি"। *বাংলাপিডিয়া*। সংগ্রহের তারিখ ২৯ ডিসেম্বর ২০১৯।
3. ↑  "প্রধানমন্ত্রীকে আহ্বায়ক করে নিকার গঠন"। *বিডিনিউজ টোয়েন্টিফোর*। ২৯ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৯।

বহিঃসংযোগ
---------

* বাংলাপিডিয়ায় *প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি* উইকিউপাত্তে এটি সম্পাদনা করুন
**রঞ্জনা দেশমুখ** (১৯৫৫ – ৩ মার্চ,২০০০) ১৯৭০ এবং ৮০ এর দশকের একজন জনপ্রিয় মারাঠি অভিনেত্রী ছিলেন। তিনি রঞ্জনা নামেই সুপরিচিত ছিলেন।

জীবন এবং কর্মজীবন
-----------------

তিনি বৎসলা দেশমুখের কন্যা। জনপ্রিয় সিনেমা ব্যাক্তিত্ব ভি. শান্তরাম -এর সাথে তার এক আত্মীয়র বিবাহ হয়। ভি. শান্তরাম -এর হাত ধরেই *চন্দনাচি চোলি আং আং জালি (১৯৭৫)* ছবিতে অভিনয়ের মাধ্যমে সিনেমা জগতে তার পদার্পণ ঘটে। এরপর তিনি শান্তরামের পরবর্তী চলচ্চিত্র *ঝুঁঞ্জ -এও প্রধান চরিত্রে অভিনয় করেন।* *আরে সংসার সংসার (১৯৮০) এবং* *গুপ চুপ গুপ চুপ* (১৯৮৩) এই দুই ছবিতে অভিনয়ের জন্য রঞ্জনা দুইবার সেরা অভিনেত্রী হিসাবে রাজ্য সরকারের কাছ থেকে পুরস্কৃত হয়েছেন। তার অন্যান্য গুরুত্বপূর্ণ চলচ্চিত্রগুলির মধ্যে রয়েছে *সুশীলা, গন্ধলত গন্ধাল, মুম্বাইচা ফৌজদার, বিন কামাচা নভরা, খিচড়ি, চানি, জখমি বাঘিন, ভুজং* এবং *এক দাব ভুটাচা।*

তিনি অশোক সরফ, অবিনাশ মাসুরেকর, শ্রীরাম লাগু, কুলদীপ পাওয়ার, নীলু ফুলে, রবীন্দ্র মহাজানি, রাজা গোসাভি এবং অন্যান্য প্রমুখ অভিনেতাদের সাথে বেশ কয়েকটি বিখ্যাত মারাঠি চলচ্চিত্রে অভিনয় করেছেন। ১৯৮৭ সালে *ঝাঁঝার ছবির* শুটিং করতে বেঙ্গালুরু যাওয়ার পথে তার গাড়ি দুর্ঘটনায় তিনি গুরুতর আহত হন। এর ফলে তার অভিনয়জীবনের অকস্মাৎ ইতি হয়ে যায়। দুর্ঘটনায় গুরুতর জখম হওয়ার কারনে রঞ্জনার পা অবশ হয়ে যায়। এর আগে অশোক সরফের সঙ্গে তার বাগদান হয়েছিল। দুর্ঘটনার পর তিনি *ফক্ত একদাচ'* নামের একটি নাটকে অভিনয় করেছিলেন।

অভিনীত সিনেমা
-------------

তার অভিনীত কয়েকটি উল্লেখযোগ্য সিনেমা হল, আসলা নাভারা নাকো গা বাই, ভালু, ভুজঙ্গি, ছানি, দেবঘর, এক দাভ ভুতাচা, গুপচুপ গুপচুপ, হলদ কুঙ্কু, ঝমকি বাঘিন, ঝাঞ্ঝর, লক্ষ্মী ইত্যাদি

মৃত্যু
------

রঞ্জনা ভারতের মহারাষ্ট্র রাজ্যের মুম্বাইয়ের পারেলে তার বাসভবনে হৃদরোগে আক্রান্ত হয়ে মারা যান। মৃত্যুকালে তার বয়স ছিল ৪৫ বছর। তার মা বৎসলা দেশমুখ, নিজের সময়ের একজন বিখ্যাত চরিত্র অভিনেত্রী ছিলেন এবং তার খালা সন্ধ্যা ছিলেন সুপরিচিত হিন্দি চলচ্চিত্র অভিনেত্রী এবং ভি. শান্তরামের স্ত্রী।

৩ মার্চ ২০১১ তারিখে রঞ্জনার নির্বাচিত সিনেমা প্রদর্শনের মাধ্যমে জি টকিজ তাকে শ্রদ্ধা জানায়  মহারাষ্ট্র সরকার তার স্মরণে একটি পুরস্কার ঘোষণা করেছে।

তথ্যসূত্র
---------

1. ↑  "Marathi actress dead"। *The Tribune*। ৪ মার্চ ২০০০। সংগ্রহের তারিখ ৬ জুলাই ২০১৮।
2. ↑  "18 वर्षांपूर्वी जगातून कायमची निघून गेली रंजना, एका अपघाताने संपुष्टात आले होते करिअर"। *divyamarathi* (মারাঠি ভাষায়)। ৪ এপ্রিল ২০১৮। সংগ্রহের তারিখ ২০১৯-০৪-০৬।
3. ↑  "ऐंशीच्या दशकातील या प्रसिद्ध मराठी अभिनेत्रीने शेवटची काही वर्षं काढली व्हीलचेअरवर"। *Lokmat* (মারাঠি ভাষায়)। ৬ মার্চ ২০১৮। সংগ্রহের তারিখ ২০১৯-০৪-০৬। पण त्यांच्या मृत्यूच्या काही वर्षं आधी त्यांनी फक्त एकदाच या नाटकात काम केले होते. या नाटकातील त्यांची भूमिका ही त्यांची शेवटची भूमिका ठरली.
4. ↑  "Marathi actress dead"। *The Tribune*। ৪ মার্চ ২০০০। সংগ্রহের তারিখ ৬ জুলাই ২০১৮। "Marathi actress dead". *The Tribune*. 4 March 2000. Retrieved 6 July 2018.
5. ↑  "V Shantaram: The man behind the legend"। *Moneylife NEWS & VIEWS* (ইংরেজি ভাষায়)। সংগ্রহের তারিখ ২০২১-০৬-১১।
6. ↑  "> News Releases > Zee Talkies pays tribute to veteran actress Ranjana"। Indiantelevision.com। সংগ্রহের তারিখ ২০১২-০২-১৩।
***জানডামের বাতচক্র*** (বিকল্প নাম: ***জানডামের বাতচক্র ও নৌকা***) ১৮৭১ সালে ক্লোদ মোনে অঙ্কিত তৈলচিত্র। ১৯৮৬ সাল থেকে চিত্রটি কোপেনহেগেনের শিল্পকলা যাদুঘর নি কার্লসবার্গ গ্লাইপটোটেকের সংগ্রহে আছে।

পটভূমি
------

ফ্রাঙ্কো-প্রুশিয়ান যুদ্ধ এড়াতে ক্লোদ মোনে সপরিবারে লন্ডনে পালিয়ে যান। যুদ্ধ শেষে তিনি ফ্রান্সে ফিরে যান, তবে সহযোগী চিত্রশিল্পী শার্ল-ফ্রাঁসোয়া দোবিনির পরামর্শে ১৮৭১ সালে মোনে নেদারল্যান্ডে ভ্রমণ করেছিলেন। নেদারল্যান্ডসের জানডামে পাঁচ মাস কাটান এবং এসময় আশেপাশের সমতল এলাকার বিভিন্ন ভূদৃশ্য দেখে ২০টি চিত্রকর্ম তৈরি করেন। চিত্রগুলির মধ্যে *জানডামের বাতচক্র* অন্যতম।

মালিকানা
--------

ক্লোদ মনের হিসাব-নথির তথ্যানুসারে ১৮৭৪ সালে এডোয়ার্ড মোনের মাধ্যমে ফরাসি সংগ্রাহক জঁ-ব্যাপ্টাইস্ট ফউর ছবিটি সংগ্রহ করেন। ফউর ছবিটি ১৯০৭ সালে প্যারিসের ডুরান্ড-রুয়েলের কাছে বিক্রি করেন। পর্যায়ক্রমে জার্মানির হ্যাঙ্কেল, জুরিখের হার্মান স্টোল এবং নিউইয়র্কের আলফ্রেড শোয়াবাচার ছবিটির মালিক ছিলেন। ১৯৭০ সালের ২ ডিসেম্বর, শোয়াবাচার ছবিটি লন্ডনের ছবি পরিবেশক ম্যাক্সওয়েলের প্রতিষ্ঠান *সথবি*তে বিক্রি করেন। ১৯৮৬ সালের ২ ডিসেম্বর, ডেনমার্কের নিউ কার্লসবার্গ ফাউন্ডেশন ছবিটি সথবি থেকে সংগ্রহ করে এবং নি কার্লসবার্গ গ্লাইপটোটেককে দান করে।

তথ্যসূত্র
---------

1. 1 2  "Vindmølle og både ved Zaandam, Holland"। *www.kulturarv.dk* (ডেনীয় ভাষায়)। সংগ্রহের তারিখ ২০২৩-০৯-২৮।
2. ↑  Zeidler, Birgit (2005). *Claude Monet – Liv och verk.* sid. 36–37. আইএসবিএন ৩-৮৩৩১-১৫৫৮-০

প্রবেশদ্বার: চিত্রকর্ম